03/05/2012 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Notificación de autorización administrativa

Resolución da Dirección Xeral de Industria, Enerxía e Minas, pola que se autoriza administrativamente unha planta de coxeración que Frigoríficos Puebla, S. L. promove nas súas instalacións na Baiuca 1, concello da Pobra do Caramiñal (A Coruña) ANTECEDENTES DE FEITO Primeiro. Con data 2 de setembro de 2011, Frigoríficos Puebla, S. L. solicitou autorización administrativa para unha planta de coxeración que promove nas súas instalacións na Baiuca 1, concello da Pobra do Caramiñal (A Coruña). Segundo. Por resolución do 27 de decembro de 2012, da Xefatura Territorial da Consellería de Economía e Industria da Coruña, sométese a información pública a dita solicitude, publicándose con data 13 de xaneiro de 2012 no Diario Oficial de Galicia n.° 9, e con data 16 de xaneiro de 2012 no Boletín Oficial da Provincia da Coruña n.° 10, sen que conste que se presentara alegación algunha. Terceiro. As características técnicas principais da planta son as seguintes: Instalación dunha planta de tricoxeración para industria conserveira composta de: – Grupo motorxerador de potencia nominal en bornas de alternador de 1.000 kWe, instalado nun container insonorizado, coas súas correspondentes instalacións auxiliares, alimentado con gas natural procedente dunha planta de gas natural licuado a instalar. – Caldeira de recuperación de gases de escape, de potencia térmica 383,9 kW. – Máquina de absorción de amoníaco-auga de potencia frigorífica nominal de 180 kWf, na cal recuperarase na primeira etapa 384 kWt da auga sobrequentada procedente da caldeira de recuperación, e na segunda 579 kWt da auga do circuíto de alta temperatura do motor; así mesmo instalarase unha torre de refrixeración de máxima potencia térmica 1.392 kW. – Proceso de atemperación dos solos das cámaras, onde recuperarase 62,5 kW de auga do circuito de baixa temperatura do motor. – Centro de transformación prefabricado, onde se instalará un transformador de potencia unitaria de 1.250 kVA de tipo aceite, refrixeración ONAN, de relación de transformación 20/0,4 kV, e as seguintes celas: 1 cela de liña e 1 cela de protección de transformador – Centro de seccionamento, a instalar no límite da propiedade, composto de: 2 celas de liña, 1 cela de seccionador pasante, 1 cela de medida, 1 cela de protección xeral, 1 cela de medida e 1 cela de liña. – Liña soterrada a 20 kV, cunha lonxitude de 175 m con condutor RHZ1 2OL 12/20 kV 3(1x150) mm 2 Al, con orixe no centro de transformación e final no rentrn rle secrinnamentn. Cuarto. Con data 15 de marzo de 2012, a Xefatura Territorial da Consellería de Economía e Industria da Coruña emitiu informe favorable á solicitude presentada. FUNDAMENTOS DE DEREITO Primeiro. A Dirección Xeral de Industria, Enerxía e Minas é competente para resolver este expediente con fundamento no Decreto 79/2009, do 19 de abril, polo que se establece a estrutura orgánica da Xunta de Galicia, no Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia, e no artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas. Segundo. O artigo 28 da Lei 54/1997, de 27 de novembro, do Sector Eléctrico, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Terceiro. Na tramitación tivéronse en tonta as normas de procedemento contidas no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, no Real Decreto 661/2007, do 25 de maio, polo que se regula a actividade de produción de enerxía eléctrica en réxime especial, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co que antecede RESOLVO Primeiro. Autorizarlle administrativamente a Frigoríficos Puebla, S. L. unha planta de coxeración que promove nas súas instalacións na Baiuca 1, concello da Pobra do Caramiñal (A Coruña), segundo o anteproxecto “Anteproyecto de instalación de trigeneración de 1.000 kW con motorgenerador a gas natural en Frigoríficos Puebla, S. L.”, asinado polo enxeñeiro industrial Adelaido Rodríguez Gil, colexiado n.º 2488, e visado polo Colexio de Enxeñeiros do ICAI o 22/11/2011 con número REG_0250_11. Todo isto de acordo coas seguintes condicións: Primeira. Frigoríficos Puebla, S. L. presentará ante a Xefatura Territorial da Consellería de Economía e Industria da Coruña, no prazo de doce meses contados a partir do día seguinte ao da notificación da presente resolución, o proxecto de execución da planta autorizada. Segunda. O titular da instalación deberá notificar á Xefatura Territorial da Consellería de Economía e Industria da Coruña calquera modificación que afecte ao anteproxecto. Para modificacións que afecten a datos básicos deste, será necesaria a autorización previa desta Dirección Xeral. Terceira. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Cuarta. A Administración resérvase o dereito de deixar sen efecto a presente autorización como consecuencia do incumprimento das condicións impostas nesta así como en calquera outra lexislación vixente que sexa de aplicación. Contra esta resolución, que non é definitiva en vía administrativa, poderase interpoñer recurso de alzada perante o conselleiro de Economía e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común. Santiago de Compostela, 16 de abril de 2012. O director xeral de Industria, Enerxía e Minas Ángel Bernardo Tahoces